|  |  |  |
| --- | --- | --- |
|  |  |  |
| **ΠΡΕΣΒΕΙΑ ΤΗΣ ΕΛΛΑΔΟΣ**  **ΣΤΟ ΛΟΝΔΙΝΟ** |  |  |
| **Γραφείο**  **Οικονομικών & Εμπορικών Υποθέσεων** |  | **ΑΔΙΑΒΑΘΜΗΤΟ**  **KANONIKO** |

Λονδίνο, 10 Δεκεμβρίου 2020

Α.Π.Φ.: 4200/3640

|  |  |
| --- | --- |
| **ΠΡΟΣ:** | Β4 Διεύθυνση |
| **ΚΟΙΝ.:** | Ως Πίνακας κοινοποίησης |
| **Ε.Δ.:** | Υπόψη κ. Πρέσβυ |

**ΘΕΜΑ: Σήμανση και Εμπορία των εισαγόμενων από την Ε.Ε. βιολογικών τροφίμων και ζωοτροφών στο Η.Β. και την Μεγάλη Βρετανία, μετά την 1/1/2021**

**ΣΧΕΤ.: Έγγραφό μας ΑΠΦ 4200/3149 6/11/2020**

Σε συνέχεια ως άνω σχετικού εγγράφου μας σχετικού με τις εν θέματι εισαγωγές, σας γνωρίζουμε ότι το αρμόδιο βρετανικό Υπουργείο Περιβάλλοντος, Τροφίμων και Αγροτικών Υποθέσεων DEFRA (Department for Environment, Food & Rural Affairs) επικαιροποίησε την προηγούμενη σχετική ανακοίνωσή του[[1]](#footnote-1) αναφορικά με τις εν θέματι εισαγωγές. Στο παρόν επισημαίνουμε μόνο τα συμπληρωματικά μέτρα σε σχέση με την προηγούμενη ανακοίνωση. Στο σύνδεσμο της υποσημείωσης αρ. 1 πραγματοποιείται αυτόματη επικαιροποίηση για κάθε νέα αλλαγή. Για το λόγο αυτό παρακαλούνται οι ενδιαφερόμενοι να επισκέπτονται συχνά τον σύνδεσμο.

α) Όλα τα βιολογικά τρόφιμα, τα οποία εισάγονται στη Μ.Β. από τις χώρες της Ε.Ε., τη Νορβηγία, την Ισλανδία, το Λιχτεστάιν και την Ελβετία **δεν χρειάζεται (ως προσωρινό μέτρο) να συνοδεύονται από το πιστοποιητικό ελέγχου (Certificate of Inspection - CoI)** **μέχρι και την 30 Ιουνίου 2021. Από 1/7/21 θα χρειάζονται το πιστοποιητικό.**

β) Δεν θα χρησιμοποιείται το σύστημα TRACES NT (Trade Control and Expert System New Technology) της Ε.Ε. που αφορά την ιχνηλασιμότητα των παραγόμενων τροφίμων, για τις εισαγωγές βιολογικών τροφίμων και ζωοτροφών στη Μεγάλη Βρετανία (Αγγλία, Σκωτία και Ουαλία, δεν συμπεριλαμβάνεται η Βόρειος Ιρλανδία – Μ.Β.). Αντ΄ αυτού, **από 1/7/21** **(αντί από 1/1/21, όπως αναφέραμε στο ως άνω σχετικό μας)** θα πρέπει να χρησιμοποιούνται οι οδηγίες ενός προσωρινού εγχειριδίου του οποίου τα απαιτούμενα έντυπα υποδείγματα θα πρέπει να αναζητούνται από το αρμόδιο εγκεκριμένο φορέα ελέγχου βιολογικών προϊόντων του Η.Β.[[2]](#footnote-2)

Η προηγούμενη ανακοίνωση, η οποία είχε αναρτηθεί στη σελίδα του Γραφείου ΟΕΥ Λονδίνου στην πύλη Agora, έχει επικαιροποιηθεί σχετικά.

Ο Προϊστάμενος

Γεράσιμος Λαζαρής

Γενικός Σύμβουλος ΟΕΥ Β΄

**Πίνακας κοινοποίησης**

|  |
| --- |
| **Υπουργείο Εξωτερικών**   * Δ.Γ. κ. Πρωθυπουργού * Δ.Γ. κ. Υπουργού * Δ.Γ. κ. ΑΝΥΠΕΞ * Δ.Γ. ΥΦΥΠΕΞ κ. Κ. Φραγκογιάννη * Γρ. κ. Γεν. Γραμματέα * Γρ. κ. Γεν. Γραμματέα ΔΟΣ & Εξωστρέφειας * Γρ. κ.κ. Α΄, Β΄, Γ΄ Γεν. Δ/ντών * Γενική Διεύθυνση Διεθνούς Οικονομικής και Εμπορικής Πολιτικής * A13, Β8, Γ1, Γ2 Δ/νσεις * ΜΑ Ε.Ε.   **Υπουργείο Αγροτικής Ανάπτυξης & Τρόφίμων**   * Γρ. κ. Γεν. Γραμμ. Αγροτικής Ανάπτυξης * Δ/νση Αγροτικής Πολιτικής & Διεθνών Σχέσεων * Δ/νση Συστημάτων Ποιότητας και Βιολογικής Γεωργίας   **Φορείς** (μέσω ημών)   * ΣΕΒ * ΣΒΕ * Σύνδεσμος Ελληνικών Βιομηχανιών Τροφίμων (ΣΕΒΤ) * ΠΣΕ * ΣΕΒΕ * ΚΕΕΕ * ΕΒΕΑ * ΕΒΕΘ |

1. Η νέα ανακοίνωση εντοπίζεται στο σύνδεσμο : <https://www.gov.uk/guidance/trading-and-labelling-organic-food-from-1-january-2021> [↑](#footnote-ref-1)
2. Οι φορείς εντοπίζονται στο σύνδεσμο: <https://www.gov.uk/government/publications/organic-certification-list-of-uk-approved-organic-control-bodies> [↑](#footnote-ref-2)